LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2007 M. RUGSĖJO 14 D. ĮSAKYMO NR. 3D-412 „DĖL DALIES GARANTIJOS ATLYGINIMO KOMPENSAVIMO ŽUVININKYSTĖS SEKTORIUI IR DALIES PALŪKANŲ UŽ PASKOLAS IR FINANSINĖS NUOMOS (LIZINGO) PASLAUGAS, SUTEIKTAS ŽUVININKYSTĖS SEKTORIUI, KOMPENSAVIMO TAISYKLIŲ PATVIRTINIMO“ PAKEITIMO

2025 m. vasario 26 d. Nr. 3D-84

Vilnius

Pakeičiu Lietuvos Respublikos žemės ūkio ministro 2007 m. rugsėjo 14 d. įsakymą Nr. 3D-412 „Dėl Dalies garantijos atlyginimo kompensavimo žuvininkystės sektoriui ir Dalies palūkanų už paskolas ir finansinės nuomos (lizingo) paslaugas, suteiktas žuvininkystės sektoriui, kompensavimo taisyklių patvirtinimo“:

1. Pakeičiu nurodytu įsakymu patvirtintas Dalies garantijos atlyginimo kompensavimo žuvininkystės sektoriui taisykles ir jas išdėstau nauja redakcija (pridedama).

2. Pakeičiu nurodytu įsakymu patvirtintas Dalies palūkanų už paskolas ir finansinės nuomos (lizingo) paslaugas, suteiktas žuvininkystės sektoriui, kompensavimo taisykles ir jas išdėstau nauja redakcija (pridedama).

Žemės ūkio ministras	Ignas Hofmanas

PATVIRTINTA

Lietuvos Respublikos žemės ūkio ministro

2007 m. rugsėjo 14 d. įsakymu Nr. 3D-412

(Lietuvos Respublikos žemės ūkio ministro

2025 m. vasario 26 d. įsakymo Nr. 3D-84

redakcija)

DALIES GARANTIJOS ATLYGINIMO KOMPENSAVIMO ŽUVININKYSTĖS SEKTORIUI TAISYKLĖS

I SKYRIUS

BENDROSIOS NUOSTATOS

1. Dalies garantijos atlyginimo kompensavimo žuvininkystės sektoriui taisyklės (toliau – taisyklės) reglamentuoja nereikšmingos (de minimis) pagalbos, kompensuojant dalį garantijos atlyginimo, kurį žuvininkystės sektoriaus įmonės, užsiimančios žvejybos ir (ar) akvakultūros produktų gamyba, perdirbimu ir (ar) prekyba (toliau – žuvininkystės sektoriaus įmonės), moka UAB ILTE (toliau – Bendrovė) už individualios garantijos suteikimą finansų įstaigoms dėl teikiamų paskolų ir finansinės nuomos (lizingo) paslaugų (toliau – pagalba), teikimą iš valstybės biudžeto lėšų.

2. Taisyklės parengtos vadovaujantis 2014 m. birželio 27 d. Komisijos reglamentu (ES) Nr. 717/2014 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai žuvininkystės ir akvakultūros sektoriuje su paskutiniais pakeitimais, padarytais 2023 m. spalio 4 d. Komisijos reglamentu (ES) 2023/2391, 2023 m. gruodžio 13 d. Komisijos reglamentu (ES) 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai ir Lietuvos Respublikos žemės ūkio, maisto ūkio ir kaimo plėtros įstatymu, Lietuvos Respublikos žuvininkystės įstatymo 31 straipsniu.

3. Taisyklėse vartojamos sąvokos suprantamos taip, kaip jos apibrėžtos Lietuvos Respublikos finansų įstaigų įstatyme, Lietuvos Respublikos informuotiesiems investuotojams skirtų kolektyvinio investavimo subjektų įstatyme, Lietuvos Respublikos pinigų plovimo ir teroristų finansavimo prevencijos įstatyme, Lietuvos Respublikos tarptautinių sankcijų įstatyme ir Taisyklių 2 punkte nurodytuose teisės aktuose.

4. Žuvininkystės sektoriaus įmonėms, užsiimančioms pirmine žvejybos ir (ar) akvakultūros produktų gamyba, pagalba teikiama vadovaujantis Reglamentu (ES) Nr. 717/2014, o žuvininkystės sektoriaus įmonėms, užsiimančioms žvejybos ir (ar) akvakultūros produktų perdirbimu ir (ar) prekyba, pagalba teikiama vadovaujantis Reglamentu (ES) Nr. 2023/2831.

II SKYRIUS

PAGALBOS SUTEIKIMO SĄLYGOS

5. Pagal taisykles kompensuojama 80 proc. garantijos atlyginimo:

5.1. žuvininkystės sektoriaus įmonėms, imančioms iš finansų įstaigų paskolas investiciniams projektams, skirtiems žvejybos ir akvakultūros produktų, išvardytų 2013 m. gruodžio 11 d. Europos Parlamento ir Tarybos reglamento (ES) Nr. 1379/2013 dėl bendro žvejybos ir akvakultūros produktų rinkų organizavimo, kuriuo iš dalies keičiami Tarybos reglamentai (EB) Nr. 1184/2006 ir (EB) Nr. 1224/2009 ir panaikinamas Tarybos reglamentas (EB) Nr. 104/2000, su paskutiniais pakeitimais, padarytais 2024 m. spalio 23 d. Europos Parlamento ir Tarybos reglamentu (ES) 2024/2838 5 straipsnio a ir b punktuose, gamybai, perdirbimui ir (ar) prekybai;

5.2. žuvininkystės sektoriaus įmonėms, perkančioms finansine nuoma (lizingu) gamybinę įrangą ir (ar) įrenginius, skirtus žvejybos ir (ar) akvakultūros produktų gamybai, perdirbimui ir (ar) prekybai.

6. Garantijos atlyginimas nekompensuojamas žuvininkystės sektoriaus įmonėms, imančioms iš finansų įstaigų paskolas investiciniams projektams ir (ar) lizingu perkančioms gamybinę įrangą ir (ar) įrenginius, kuriems įgyvendinti ir (ar) įsigyti teikiama parama pagal Lietuvos žuvininkystės sektoriaus 2014–2020 metų veiksmų programos, patvirtintos Europos Komisijos 2015 m. rugpjūčio 17 d. sprendimu Nr. C(2015)5897, Lietuvos žuvininkystės sektoriaus 2021–2027 metų programos, patvirtintos 2022 m. spalio 31 d. Europos Komisijos įgyvendinimo sprendimu C(2022) 8008 ir Lietuvos žemės ūkio ir kaimo plėtros 2023–2027 metų strateginio plano, patvirtinto Europos Komisijos 2022 m. lapkričio 21 d. sprendimu C (2022) 8272, investicines priemones.

7. Dalis garantijos atlyginimo taisyklių 5 punkte nurodytoms žuvininkystės sektoriaus įmonėms (toliau – subjektai) kompensuojama, jei pagal 2022 m. gruodžio 14 d. Komisijos reglamento (ES) 2022/2473, kuriuo tam tikrų kategorijų pagalba įmonėms, kurios verčiasi žvejybos ir akvakultūros produktų gamyba, perdirbimu ir prekyba, skelbiama suderinama su vidaus rinka, taikant Sutarties dėl veikimo 107 ir 108 straipsnius, su paskutiniais pakeitimais, padarytais 2023 m. lapkričio 22 d. Komisijos reglamentu (ES) 2023/2603 I priedą, subjektai laikomi labai maža, maža ar vidutine įmone.

8. Vykdant taisyklių 5.1 papunktyje nurodytus investicinius projektus bei įsigyjant taisyklių 5.2 papunktyje nurodytą gamybinę įrangą ir (ar) įrenginius, turi būti siekiama vieno arba kelių iš šių tikslų:

8.1. didinti žvejybos ir akvakultūros produktų kokybę ir vertę, vystyti arba diegti naujus arba iš esmės patobulintus produktus;

8.2. didinti energijos vartojimo efektyvumą, tobulinti ir modernizuoti akvakultūros ūkius, įskaitant ūkių darbuotojų darbo ir saugos sąlygų gerinimą;

8.3. sumažinti neigiamą ar padidinti teigiamą poveikį aplinkai;

8.4. kitų tikslų, nurodytų 2014 m. gegužės 15 d. Europos Parlamento ir Tarybos reglamente (ES) Nr. 508/2014 dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas Nr. 1255/2011, su paskutiniais pakeitimais, padarytais 2022 m. liepos 18 d. Europos Parlamento ir Tarybos reglamentu (ES) 2022/1278, 2021 m. liepos 7 d. Europos Parlamento ir Tarybos reglamente (ES) Nr. 2021/1139, kuriuo nustatomas Europos jūrų reikalų, žvejybos ir akvakultūros fondas ir iš dalies keičiamas Reglamentas (ES) Nr. 2017/1004.

9. Bendra nereikšmingos (de minimis) pagalbos, suteiktos vadovaujantis Reglamento (ES) Nr. 717/2014 ir (ar) Reglamento (ES) 2023/2831nuostatomis, suma vienam subjektui (įskaitant ir su šiuo subjektu Reglamento (ES) Nr. 717/2014 2 straipsnio 2 dalyje ir (ar) Reglamento (ES) 2023/2831 2 straipsnio 2 dalyje nurodytais ryšiais susijusius ūkio subjektus) per bet kurį trejų metų laikotarpį negali viršyti:

9.1. 40 000 eurų, kai pagalba teikiama subjektams, užsiimantiems pirmine žvejybos ir (ar) akvakultūros produktų gamyba,

9.2. 300 000 eurų, kai pagalba teikiama subjektams, užsiimantiems žvejybos ir (ar) akvakultūros produktų perdirbimu ir (ar) prekyba.

10. Bendra nereikšmingos (de minimis) pagalbos, suteiktos vadovaujantis Reglamentu (ES) Nr. 717/2014, suma pirminę žuvininkystės ir (ar) akvakultūros produktų gamybą vykdančioms įmonėms per bet kurį trejų finansinių metų laikotarpį neturi viršyti Reglamento (ES) Nr. 717/2014 priede nurodytos nacionalinės ribos.

11. Teikiama pagalba gali būti sumuojama su kita nereikšminga (de minimis) pagalba ir (ar) valstybės pagalba vadovaujantis Reglamento (ES) Nr. 717/2014 5 straipsnio ir (ar) Reglamento (ES) Nr. 2023/2831 5 straipsnio nuostatomis.

12. Įmonių susijungimų arba įsigijimų atveju, arba kai viena įmonė suskaidoma į dvi ar daugiau atskirų įmonių per praėjusius trejus metus iki pagalbos skyrimo, apskaičiuojant, ar suteikus pagalbą subjektui nebus viršyta atitinkama viršutinė riba, turi būti taikomos Reglamento (ES) Nr. 717/2014 3 straipsnio 8 ir 9 dalies nuostatos ir (ar) Reglamento (ES) Nr. 2023/2831 3 straipsnio 8 ir 9 dalies nuostatos.

13. Pagalba negali būti teikiama:

13.1. toms pačioms tinkamoms finansuoti išlaidoms, jeigu suteikus pagalbą pagal taisykles būtų viršytas paramos intensyvumas arba paramos suma, numatyta kituose paramos toms pačioms išlaidoms skyrimą reglamentuojančiuose teisės aktuose;

13.2. jei ūkio subjektui, jo vadovui, atstovui, nuosavybės ir valdymo struktūroje esantiems asmenims, naudos gavėjui, arba fiziniams ir juridiniams asmenims, kurių naudai bus naudojama paskola, sandorio ir (ar) mokėjimo bei tiekimo grandinėje dalyvaujantiems subjektams yra taikomos tarptautinės sankcijos ir (ar) ribojamosios priemonės, taip pat sankcijos, kurias nustato, taiko ar administruoja Jungtinių Amerikos Valstijų Vyriausybė (įskaitant Jungtinių Amerikos Valstijų Iždo departamento Užsienio lėšų kontrolės biurą);

13.3. užtikrinant Lietuvos Respublikos pinigų plovimo ir teroristų finansavimo prevencijos įstatymo ir 2024 m. rugsėjo 23 d. Europos Parlamento ir Tarybos reglamento (ES, Euratomas) 2024/2509 dėl Sąjungos bendrajam biudžetui taikomų finansinių taisyklių reikalavimus, jei ūkio subjektas, jo vadovas, atstovas, nuosavybės ir valdymo struktūroje esantys asmenys, naudos gavėjai yra susiję su pinigų plovimu, teroristų finansavimu ir mokesčių vengimu;

13.4. jei ūkio subjektui iškelta bankroto ir (ar) restruktūrizavimo byla pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos įmonių restruktūrizavimo įstatymą (taikoma juridinio asmens atveju), arba ūkio subjektui iškelta fizinio asmens bankroto byla pagal Lietuvos Respublikos fizinių asmenų bankroto įstatymą (taikoma fizinio asmens atveju). Ši sąlyga tikrinama kiekvieną kartą prieš išmokant pagalbą.

14. Jei subjektas veiklą vykdo keliuose sektoriuose, teikiant pagalbą turi būti tenkinamos Reglamento (ES) Nr. 717/2014 1 straipsnio 2 ir 3 dalies ir (ar) Reglamento (ES) Nr. 2023/2831 1 straipsnio 2 dalies nuostatos.

15. Teikiant pagalbą turi būti tenkinamos Reglamento (ES) Nr. 717/2014 1 straipsnio 1 dalies ir (ar) Reglamento (ES) Nr. 2023/2831 1 straipsnio 1 dalies nuostatos.

16. Pagalba išreiškiama kaip piniginė dotacija. Visi naudojami skaičiai yra bruto, t. y. neatskaičius mokesčių ar kitų rinkliavų.

III SKYRIUS

ADMINISTRAVIMO PROCEDŪROS

17. Subjektai, norintys gauti pagalbą, finansų įstaigai kartu su dokumentais dėl individualios garantijos suteikimo pateikia žuvininkystės sektoriaus įmonių garantijos atlyginimo kompensavimo paraišką, kurios formą nustato Bendrovė ir skelbia interneto svetainėje adresu: https://www.ilte.lt (toliau – paraiška).

18. Bendrovė, gavusi dokumentus ir informaciją dėl pagalbos subjektui skyrimo:

18.1. įvertina subjekto tinkamumą pagalbai gauti;

18.2. apskaičiuoja už individualios garantijos suteikimą mokėtiną garantijos atlyginimo dydį;

18.3. vadovaudamasi taisyklių 5 punktu apskaičiuoja subjektui galimą skirti pagalbos sumą;

18.4. vadovaudamasi Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“ (toliau – Registro nuostatai), patikrina, ar subjektui (įskaitant ir su šiuo subjektu Reglamento (ES) Nr. 717/2014 2 straipsnio 2 dalyje ir (ar) Reglamento (ES) Nr. 2023/2831 2 straipsnio 2 dalyje nurodytais ryšiais susijusius ūkio subjektus) suteikus pagalbą, nebus viršytos nustatytos leidžiamos nereikšmingos (de minimis) pagalbos ribos. Jei subjektui suteikus pagalbą būtų viršytos taisyklių 9 ir 10 punktuose nurodytos ribos, priimant sprendimą dėl pagalbos suteikimo apskaičiuota pagalba sumažinama tiek, kad nebūtų pažeistas Reglamentas (ES) Nr. 717/2014 ir (ar) Reglamentas (ES) Nr. 2023/2831;

18.5. per 20 darbo dienų nuo visų dokumentų ir informacijos gavimo dienos priima sprendimą dėl garantijos atlyginimo dydžio ir pagalbos skyrimo ar neskyrimo. Sprendime nurodoma skirtos pagalbos suma. Paraiškos vertinimo laikas, esant objektyvioms aplinkybėms (gautas ir vertinamas neįprastai didelis paraiškų kiekis; subjektas, norėdamas pateikti prašomus dokumentus ar informaciją, turi kreiptis į kitą (-as) instituciją (-as); subjekto prašymu; atliekant didelės apimties informacinių sistemų programavimo darbus ar sutrikus informacinių sistemų veiklai), Bendrovės vadovo sprendimu gali būti pratęstas, tačiau ne ilgiau kaip 30 darbo dienų. Apie pratęstą paraiškos vertinimo terminą Bendrovė ne vėliau kaip per 2 darbo dienas nuo Bendrovės vadovo sprendimo pratęsti paraiškos vertinimo terminą priėmimo dienos informuoja subjektą (-us).

19. Priėmus sprendimą dėl pagalbos skyrimo, subjektas tampa pagalbos gavėju.

20. Jei priimamas sprendimas skirti pagalbą, Bendrovė:

20.1. vadovaudamasi Registro nuostatais, per Registro nuostatuose nustatytą terminą pateikia Suteiktos valstybės pagalbos ir nereikšmingos (de minimis) pagalbos registrui (toliau – Registras) informaciją apie pagalbos gavėjui suteiktą pagalbą. Registrui pateikti duomenys apie suteiktą pagalbą patikslinami Registro nuostatuose nustatyta tvarka ir terminais;

20.2. per 5 darbo dienas nuo sprendimo dėl pagalbos skyrimo priėmimo raštu informuoja pagalbos gavėją apie priimtą sprendimą skirti pagalbą.

21. Jei priimamas sprendimas pagalbos neskirti, Bendrovė ne vėliau kaip per 5 darbo dienas nuo sprendimo priėmimo dienos išsiunčia šį sprendimą subjektui. Sprendimas dėl pagalbos skyrimo ar neskyrimo turi būti pagrįstas ir motyvuotas. Sprendimas dėl pagalbos neskyrimo turi atitikti Lietuvos Respublikos viešojo administravimo įstatymo reikalavimus.

22. Pagalbos gavėjui sumokėjus nekompensuojamą garantijos atlyginimo dalį, Bendrovė suteikia individualią garantiją finansų įstaigai ir pateikia Lietuvos Respublikos žemės ūkio ministerijos (toliau – Ministerija) administracijos padaliniui, atsakingam už finansinių priemonių įgyvendinimą, pažymą apie lėšų poreikį paskolų gavėjų garantijos atlyginimo daliai kompensuoti (1 priedas) ir (ar) pažymą apie lėšų poreikį lizingu perkančių subjektų garantijos atlyginimo daliai kompensuoti (2 priedas).

23. Ministerijos administracijos padalinys, atsakingas už finansinių priemonių įgyvendinimą, Pažymą apie lėšų poreikį lizingu perkančių subjektų garantijos atlyginimui kompensuoti pateikia Ministerijos administracijos padaliniui, atsakingam už dokumentų finansų kontrolę, kurios pagrindu atliekami mokėjimai ir fiksuojami ūkiniai įvykiai Ministerijos atskaitomybėje.

24. Bendrovė, gavusi lėšas pagalbai išmokėti, per 5 darbo dienas perveda jas į pagalbos gavėjų atsiskaitomąsias sąskaitas. Pagalbos gavėjui pateikus prašymą, Bendrovė išduoda pažymą apie jam suteiktą pagalbą iš valstybės biudžeto lėšų.

25. Jei pareiškėjas mirė po paraiškos pateikimo ir sprendimas skirti pagalbą nebuvo priimtas, gauta paraiška išregistruojama. Tuo atveju, jei pagalbos gavėjas mirė po Bendrovės priimto sprendimo skirti pagalbą, įpėdinis, gavęs paveldėjimo dokumentus (paveldėjimo teisės liudijimą, nuosavybės teisės liudijimą ar pan.), gali pateikti Bendrovei laisvos formos prašymą dėl teisės į pagalbą perėmimo, kuriame patvirtina, jog laikysis pagalbos gavėjo paraiškoje pagal Taisykles prisiimtų įsipareigojimų ir nurodo banko pavadinimą, kodą ir sąskaitos numerį bei prideda paveldėjimo fakto patvirtinimo dokumentų kopijas.

26. Privalomos grąžinti lėšos, kurios pagalbos gavėjams buvo neteisėtai išmokėtos ir (arba) panaudotos pažeidžiant teisės aktus, ir su minėtomis lėšomis susijusios palūkanos administruojamos vadovaujantis Lietuvos Respublikos konkurencijos įstatymo 551 straipsniu ir (ar) Grąžintinų lėšų, susidariusių įgyvendinant nacionalinės paramos žemės ūkiui, maisto ūkiui, kaimo plėtrai ir žuvininkystei priemones, administravimo taisyklių, patvirtintų Lietuvos Respublikos žemės ūkio ministro 2011 m. spalio 13 d. įsakymu Nr. 3D-750 „Dėl Grąžintinų lėšų, susidariusių įgyvendinant nacionalinės paramos žemės ūkiui, maisto ūkiui, kaimo plėtrai ir žuvininkystei priemones, administravimo taisyklių patvirtinimo“, nustatyta tvarka.

IV SKYRIUS

ATSAKOMYBĖ

27. Pagalbos gavėjai, pasinaudoję pagalba pagal šias taisykles neteisėtai, arba asmenys, prisidėję prie jos neteisėto gavimo (sąmoningai pateikė klaidingus duomenis), atsako Lietuvos Respublikos teisės aktų nustatyta tvarka.

28. Asmenys, pažeidę šių taisyklių reikalavimus, atsako Lietuvos Respublikos teisės aktų nustatyta tvarka.

V SKYRIUS

BAIGIAMOSIOS NUOSTATOS

29. Siekdama viešo ir skaidraus pagalbos lėšų panaudojimo, Bendrovė skelbia informaciją apie pagalbos gavėjus, kuriems išmokėta pagalba, nurodydama pagalbos gavėjo (juridinio asmens) pavadinimą, paraiškos registracijos numerį, apskritį, savivaldybę, priemonę ir išmokėtą pagalbos sumą. Informacija apie pagalbos gavėjams kalendoriniais metais išmokėtą pagalbą paskelbiama iki kitų metų gegužės 31 d. Bendrovės tinklalapyje https://www.ilte.lt ir viešinama dvejus metus nuo jos paskelbimo.

30. Bendrovė privalo ne trumpiau kaip 10 metų nuo paskutinės pagalbos suteikimo dienos saugoti visą su pagalbos teikimu susijusią informaciją ir dokumentus.

31. Pagalbos gavėjas privalo ne trumpiau kaip 10 metų nuo sprendimo skirti pagalbą priėmimo dienos saugoti visą su pagalbos teikimu susijusią informaciją ir dokumentus.

32. Bendrovės sprendimus, veikimą arba neveikimą subjektas gali skųsti teisės aktų nustatyta tvarka.

______________

Dalies garantijos atlyginimo kompensavimo

žuvininkystės sektoriui taisyklių

1 priedas

(Pažymos apie lėšų poreikį paskolų gavėjų garantijos atlyginimo daliai kompensuoti forma)

Lietuvos Respublikos žemės ūkio ministerijai

PAŽYMA

APIE LĖŠŲ POREIKĮ PASKOLŲ GAVĖJŲ GARANTIJOS ATLYGINIMO DALIAI KOMPENSUOTI

__________ Nr. _____

(data)

____________________

(dokumento sudarymo vieta)

Sprendimas dėl individualios garantijos suteikimo (data, protokolo Nr.)	Paskolos suma, Eur	Individualios garantijos suma, Eur	Garantijos atlyginimo dydis, proc.	Garantijos atlyginimo suma, Eur	Kompensuotina garantijos atlyginimo dalis, Eur	Pastabos
1	2	3	4	5	6	7
Iš viso

Direktorius	(parašas)	(vardas, pavardė)

Vyr. buhalteris	(parašas)	(vardas, pavardė)

Dalies garantijos atlyginimo kompensavimo

žuvininkystės sektoriui taisyklių

2 priedas

(Pažymos apie lėšų poreikį lizingu perkančių subjektų garantijos atlyginimo daliai kompensuoti forma)

Lietuvos Respublikos žemės ūkio ministerijai

PAŽYMA

APIE LĖŠŲ POREIKĮ LIZINGU PERKANČIŲ SUBJEKTŲ GARANTIJOS ATLYGINIMO DALIAI KOMPENSUOTI

__________ Nr. _____

(data)

____________________

(dokumento sudarymo vieta)

Sprendimas dėl individualios garantijos suteikimo (data, protokolo Nr.)	Lizingo suma, Eur	Individualios garantijos suma, Eur	Garantijos atlyginimo dydis, proc.	Garantijos atlyginimo suma, Eur	Kompensuotina garantijos atlyginimo dalis, Eur	Pastabos
1	2	3	4	5	6	7
Iš viso

Direktorius	(parašas)	(vardas, pavardė)

Vyr. buhalteris	(parašas)	(vardas, pavardė)

PATVIRTINTA

Lietuvos Respublikos žemės ūkio ministro

2007 m. rugsėjo 14 d. įsakymu Nr. 3D-412

(Lietuvos Respublikos žemės ūkio ministro

2025 m. vasario 26 d. įsakymo Nr. 3D-84

redakcija)

DALIES PALŪKANŲ UŽ PASKOLAS IR FINANSINĖS NUOMOS (LIZINGO) PASLAUGAS, SUTEIKTAS ŽUVININKYSTĖS SEKTORIUI, KOMPENSAVIMO TAISYKLĖS

I SKYRIUS

BENDROSIOS NUOSTATOS

1. Dalies palūkanų už paskolas ir finansinės nuomos (lizingo) paslaugas, suteiktas žuvininkystės sektoriui, kompensavimo taisyklės (toliau – Taisyklės) reglamentuoja nereikšmingos (de minimis) pagalbos, kompensuojant dalį palūkanų už žuvininkystės sektoriaus įmonėms, užsiimančioms žvejybos ir (ar) akvakultūros produktų gamyba, perdirbimu ir (ar) prekyba (toliau – žuvininkystės sektoriaus įmonės), suteiktas paskolas ir finansinės nuomos (lizingo) paslaugas su UAB ILTE (toliau – Bendrovė) individualia garantija (toliau – pagalba), teikimą iš valstybės biudžeto lėšų.

2. Taisyklės parengtos vadovaujantis 2014 m. birželio 27 d. Komisijos reglamentu (ES) Nr. 717/2014 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai žuvininkystės ir akvakultūros sektoriuje su paskutiniais pakeitimais, padarytais 2023 m. spalio 4 d. Komisijos reglamentu (ES) 2023/2391, 2013 m. gruodžio 18 d Komisijos reglamentu (ES) Nr. 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai ir Lietuvos Respublikos žemės ūkio, maisto ūkio ir kaimo plėtros įstatymu, Lietuvos Respublikos žuvininkystės įstatymo 31 straipsniu.

3. Taisyklėse vartojamos sąvokos suprantamos taip, kaip jos apibrėžtos Lietuvos Respublikos finansų įstaigų įstatyme, Lietuvos Respublikos informuotiesiems investuotojams skirtų kolektyvinio investavimo subjektų įstatyme, Lietuvos Respublikos pinigų plovimo ir teroristų finansavimo prevencijos įstatyme, Lietuvos Respublikos tarptautinių sankcijų įstatyme ir Taisyklių 2 punkte nurodytuose teisės aktuose.

4. Žuvininkystės sektoriaus įmonėms, užsiimančioms pirmine žvejybos ir (ar) akvakultūros produktų gamyba, pagalba teikiama vadovaujantis Reglamentu (ES) Nr. 717/2014, o žuvininkystės sektoriaus įmonėms, užsiimančioms žvejybos ir (ar) akvakultūros produktų perdirbimu ir (ar) prekyba, pagalba teikiama vadovaujantis Reglamentu (ES) Nr. 2023/2831.

II SKYRIUS

PAGALBOS SUTEIKIMO SĄLYGOS

5. Žuvininkystės sektoriaus įmonėms kompensuojamos palūkanos:

5.1. už su Bendrovės individualia garantija iš finansų įstaigų imamas paskolas investiciniams projektams, skirtiems žvejybos ir akvakultūros produktų, kurie apibrėžti 2013 m. gruodžio 11 d. Europos Parlamento ir Tarybos reglamento (ES) Nr. 1379/2013 dėl bendro žvejybos ir akvakultūros produktų rinkų organizavimo, kuriuo iš dalies keičiami Tarybos reglamentai (EB) Nr. 1184/2006 ir (EB) Nr. 1224/2009 ir panaikinamas Tarybos reglamentas (EB) Nr. 104/2000, su paskutiniais pakeitimais, padarytais 2024 m. spalio 23 d. Europos Parlamento ir Tarybos reglamentu (ES) 2024/2838, 5 straipsnio a ir b punktuose, gamybai, perdirbimui ir (ar) prekybai;

5.2. už su Bendrovės individualia garantija lizingu perkamą gamybinę įrangą ir (ar) įrenginius, skirtus žvejybos ir (ar) akvakultūros produktų gamybai, perdirbimui ir (ar) prekybai.

6. Žuvininkystės sektoriaus įmonėms, paėmusioms iš finansų įstaigų paskolas ir (ar) sudariusioms finansinės nuomos (lizingo) sutartis (toliau – subjektas), kompensuojama 30 proc. finansų įstaigai sumokėtų palūkanų už ne ilgesnį kaip 36 mėnesių laikotarpį nuo paskolos ir (ar) finansinės nuomos (lizingo) sutarties:

6.1. pasirašymo dienos, kai sudaroma nauja sutartis;

6.2. pakeitimo dienos, kai skolinantis lėšų naujoms pagal Taisykles tinkamoms išlaidoms finansuoti keičiama anksčiau sudaryta sutartis.

7. Palūkanos nekompensuojamos žuvininkystės sektoriaus įmonėms, gaunančioms iš finansų įstaigos paskolą ar finansinės nuomos (lizingo) paslaugas investiciniam projektui pagal Lietuvos žuvininkystės sektoriaus 2014–2020 metų veiksmų programos, patvirtintos Europos Komisijos 2015 m. rugpjūčio 17 d. sprendimu Nr. C(2015)5897, Lietuvos žuvininkystės sektoriaus 2021–2027 metų programos (toliau – Žuvininkystės programa), patvirtintos 2022 m. spalio 31 d. Europos Komisijos įgyvendinimo sprendimu C(2022) 8008, ir Lietuvos žemės ūkio ir kaimo plėtros 2023–2027 metų strateginio plano, patvirtinto Europos Komisijos 2022 m. lapkričio 21 d. sprendimu C (2022)8272, investicines priemones.

8. Dalis palūkanų, sumokėtų už paskolas ir (ar) finansinės nuomos (lizingo) paslaugas, skirtas investiciniams projektams vykdyti, kompensuojama, jei:

8.1. subjektas užsiima žvejybos ir (ar) akvakultūros produktų gamyba, perdirbimu ir (ar) prekyba;

8.2. subjektas pagal 2022 m. gruodžio 14 d. Komisijos reglamento (ES) 2022/2473, kuriuo tam tikrų kategorijų pagalba įmonėms, kurios užsiima žuvininkystės ir akvakultūros produktų gamyba, perdirbimu ir prekyba, yra suderinama su vidaus rinka, taikant Sutarties dėl veikimo 107 ir 108 straipsnius, su paskutiniais pakeitimais, padarytais 2023 m. lapkričio 22 d. Komisijos reglamentu (ES) 2023/2603 I priedą laikoma labai maža, maža ar vidutine įmone;

8.3. subjektui nėra suteikta (pagal priimtą sprendimą planuojama suteikti) parama iš kitų nacionalinių ir (ar) Europos Sąjungos programų ir (ar) priemonių palūkanų daliai, kuriai prašoma skirti pagalbą pagal šias Taisykles, kompensuoti.

9. Investiciniais projektais turi būti siekiama vieno arba kelių iš šių tikslų:

9.1. didinti žvejybos ir akvakultūros produktų kokybę ir vertę;

9.2. vystyti arba diegti naujus arba iš esmės patobulintus produktus ir įrangą;

9.3. didinti energijos vartojimo efektyvumą;

9.4. tobulinti ir modernizuoti akvakultūros ūkius įskaitant ūkių darbuotojų darbo ir saugos sąlygų gerinimą;

9.5. sumažinti neigiamą ar padidinti teigiamą poveikį aplinkai;

9.6. kitų tikslų, nurodytų 2014 m. gegužės 15 d. Europos Parlamento ir Tarybos reglamente (ES) Nr. 508/2014 dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas Nr. 1255/2011, su paskutiniais pakeitimais, padarytais2022 m. liepos 18 d. Europos Parlamento ir Tarybos reglamentu (ES) 2022/1278, 2021 m. liepos 7 d. Europos Parlamento ir Tarybos reglamente (ES) Nr. 2021/1139, kuriuo nustatomas Europos jūrų reikalų, žvejybos ir akvakultūros fondas ir iš dalies keičiamas Reglamentas (ES) Nr. 2017/1004.

10. Metinė palūkanų norma, nuo kurios skaičiuojama pagalba (priimant sprendimą dėl pagalbos skyrimo ir prieš išmokant palūkanų kompensaciją) pagal Taisykles, negali būti didesnė kaip 4 proc. Jei paskolos ir (ar) finansinės nuomos (lizingo) sutartyje nustatyta metinė palūkanų norma viršija didžiausią metinę palūkanų normą (4 proc.), pagalba skaičiuojama nuo 4 proc. metinės palūkanų normos.

11. Palūkanos kompensuojamos tik nuo sumokėtų palūkanų sumos. Finansų įstaigos apskaičiuotos palūkanos bei delspinigiai už netinkamą paskolos ir (ar) finansinės nuomos (lizingo) sutartyje numatytų įsipareigojimų vykdymą nekompensuojami.

12. Pagal Taisykles vienu metu kompensuojamos palūkanos, sumokėtos tik pagal vieną paskolos ir (ar) finansinės nuomos (lizingo) sutartį (Taisyklių 5.1 papunktyje nurodytu atveju) arba paskolos ir (ar) finansinės nuomos (lizingo) sutarties pakeitimą (Taisyklių 5.2 papunktyje nurodytu atveju), t. y. vienu metu palūkanos gali būti kompensuojamos tik pagal vieną Bendrovės priimtą sprendimą skirti pagalbą pagal Taisykles.

13. Pakeitus paskolos ir (ar) finansinės nuomos (lizingo) sutarties sąlygas po Bendrovės priimto sprendimo dėl pagalbos skyrimo, skirta pagalbos suma visam palūkanų kompensavimo laikotarpiui neperskaičiuojama.

14. Palūkanų kompensavimas nutraukiamas, jei ūkio subjektas palūkanų kompensavimo laikotarpiu nebeatitinka Taisyklių 8.1 papunktyje nurodytos sąlygos. Apie Taisyklių 8.1 papunktyje nurodytos veiklos nebevykdymą ūkio subjektas privalo informuoti Bendrovę per 20 darbo dienų nuo veiklos nutraukimo.

15. Bendra nereikšmingos (de minimis) pagalbos, suteiktos vadovaujantis Reglamento (ES) Nr. 717/2014 ir (ar) Reglamento (ES) 2023/2831 nuostatomis, suma vienam subjektui (įskaitant ir su šiuo subjektu Reglamento (ES) Nr. 717/2014 2 straipsnio 2 dalyje ir (ar) Reglamento 2023/2831 2 straipsnio 2 dalyje nurodytais ryšiais susijusius ūkio subjektus) per bet kurį trejų metų laikotarpį negali viršyti:

15.1. 40 000 eurų, kai pagalba teikiama subjektams, užsiimantiems pirmine žvejybos ir (ar) akvakultūros produktų gamyba;

15.2. 300 000 eurų, kai pagalba teikiama subjektams, užsiimantiems žvejybos ir (ar) akvakultūros produktų perdirbimu ir (ar) prekyba.

16. Bendra nereikšmingos (de minimis) pagalbos, suteiktos vadovaujantis Reglamentu (ES) Nr. 717/2014, suma pirminę žuvininkystės ir (ar) akvakultūros produktų gamybą vykdančioms įmonėms per bet kurį trejų finansinių metų laikotarpį neturi viršyti Reglamento (ES) Nr. 717/2014 priede nurodytos nacionalinės ribos.

17. Teikiama pagalba gali būti sumuojama su kita nereikšminga (de minimis) pagalba ir (ar) valstybės pagalba vadovaujantis Reglamento (ES) Nr. 717/2014 5 straipsnio ir (ar) Reglamento (ES) Nr. 2023/2831 5 straipsnio nuostatomis.

18. Įmonių susijungimų arba įsigijimų atveju, arba kai viena įmonė suskaidoma į dvi ar daugiau atskirų įmonių per praėjusius trejus metus iki pagalbos skyrimo, apskaičiuojant, ar suteikus pagalbą subjektui nebus viršyta atitinkama viršutinė riba, turi būti taikomos Reglamento (ES) Nr. 717/2014 3 straipsnio 8 ir 9 dalies nuostatos ir (ar) Reglamento (ES) Nr. 2023/2831 3 straipsnio 8 ir 9 dalies nuostatos.

19. Pagalba negali būti teikiama:

19.1. toms pačioms tinkamoms finansuoti išlaidoms, jeigu suteikus pagalbą pagal Taisykles būtų viršytas paramos intensyvumas arba paramos suma, numatyta kituose paramos toms pačioms išlaidoms skyrimą reglamentuojančiuose teisės aktuose;

19.2. jei ūkio subjektui, jo vadovui, atstovui, nuosavybės ir valdymo struktūroje esantiems asmenims, naudos gavėjui, arba fiziniams ir juridiniams asmenims, kurių naudai bus naudojama paskola, sandorio ir (ar) mokėjimo bei tiekimo grandinėje dalyvaujantiems subjektams yra taikomos tarptautinės sankcijos ir (ar) ribojamosios priemonės, taip pat sankcijos, kurias nustato, taiko ar administruoja Jungtinių Amerikos Valstijų Vyriausybė (įskaitant Jungtinių Amerikos Valstijų Iždo departamento Užsienio lėšų kontrolės biurą;

19.3. užtikrinant Lietuvos Respublikos pinigų plovimo ir teroristų finansavimo prevencijos įstatymo ir 2024 m. rugsėjo 23 d. Europos Parlamento ir Tarybos reglamento (ES, Euratomas) 2024/2509 dėl Sąjungos bendrajam biudžetui taikomų finansinių taisyklių reikalavimus, jei ūkio subjektas, jo vadovas, atstovas, nuosavybės ir valdymo struktūroje esantys asmenys, naudos gavėjai yra susiję su pinigų plovimu, teroristų finansavimu ir mokesčių vengimu;

19.4. jei ūkio subjektui iškelta bankroto ir (ar) restruktūrizavimo byla pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos įmonių restruktūrizavimo įstatymą (taikoma juridinio asmens atveju), arba ūkio subjektui iškelta fizinio asmens bankroto byla pagal Lietuvos Respublikos fizinių asmenų bankroto įstatymą (taikoma fizinio asmens atveju). Ši sąlyga tikrinama ir kiekvieną kartą prieš išmokant pagalbą.

20. Jei žuvininkystės sektoriaus įmonė veiklą vykdo keliuose sektoriuose, teikiant pagalbą turi būti tenkinamos Reglamento (ES) Nr. 717/2014 1 straipsnio 2 ir 3 dalies ir (ar) Reglamento (ES) Nr. 2023/2831 1 straipsnio 2 dalies nuostatos.

21. Teikiant pagalbą, turi būti tenkinamos Reglamento (ES) Nr. 717/2014 1 straipsnio 1 dalies ir (ar) Reglamento (ES) Nr. 2023/2831 1 straipsnio 1 dalies nuostatos.

22. Pagalba išreiškiama kaip piniginė dotacija. Visi naudojami skaičiai yra bruto, t. y. neatskaičius mokesčių ar kitų rinkliavų.

23. Vadovaujantis Reglamento (ES) Nr. 717/2014 3 straipsnio 6 dalies ir (ar) Reglamento (ES) 2023/2831 3 straipsnio 6 dalies nuostatomis. keliomis dalinėmis išmokomis mokama pagalba diskontuojama pagalbos suteikimo dieną. Diskontuota pagalbos vertė apskaičiuojama pagal Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių, patvirtintų Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 „Dėl Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių patvirtinimo“ 3 priede nurodytą Valstybės pagalbos arba nereikšmingos (de minimis) pagalbos sumos (eurais) per visą pagalbos mokėjimo laikotarpį apskaičiavimą.

III SKYRIUS

ADMINISTRAVIMO PROCEDŪROS

24. Subjektai, norintys gauti pagalbą, finansų įstaigai kartu su dokumentais dėl individualios garantijos suteikimo pateikia žuvininkystės sektoriaus įmonių palūkanų kompensavimo paraišką (paraiškos formą nustato Bendrovė ir skelbia interneto svetainėje adresu https://www.ilte.lt) (toliau – paraiška).

25. Finansų įstaigos teikia Bendrovei:

25.1. žuvininkystės sektoriaus įmonių paraišką kartu su dokumentais dėl individualios garantijos suteikimo;

25.2. kas mėnesį duomenis apie subjektų sumokėtas palūkanas (tuo atveju, jei finansų įstaiga dėl reikalingų atlikti informacinių sistemų pakeitimų neturi galimybės pateikti šių duomenų kas mėnesį, iki 2025 m. kovo 31 d. ji gali teikti šiuos duomenis kas ketvirtį).

26. Bendrovė, gavusi dokumentus ir informaciją dėl pagalbos subjektui skyrimo:

26.1. įvertina subjekto tinkamumą pagalbai gauti;

26.2. apskaičiuoja pagalbos sumą visam palūkanų kompensavimo laikotarpiui, kuris yra ne ilgesnis nei nurodyta Taisyklių 6 punkte, ir diskontuotą skirtos pagalbos vertę (kai pagalba išmokama dalimis);

26.3. vadovaudamasi Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“ (toliau – Registro nuostatai), patikrina, ar subjektui (įskaitant ir su šiuo subjektu Reglamento (ES) Nr. 717/2014 2 straipsnio 2 dalyje ir (ar) Reglamento (ES) 2023/2831 2 straipsnio 2 dalyje nurodytais ryšiais susijusius ūkio subjektus) suteikus pagalbą, o tuo atveju, kai pagalba išmokama dalimis, apskaičiavus diskontuotą pagalbos vertę, nebus viršytos nustatytos nereikšmingos (de minimis) pagalbos ribos. Jei subjektui suteikus pagalbą būtų viršytos Taisyklių 15 ir 16 punktuose nurodytos ribos, priimant sprendimą dėl pagalbos suteikimo apskaičiuota pagalba sumažinama tiek, kad nebūtų pažeistas Reglamentas (ES) Nr. 717/2014 ir (ar) Reglamentas (ES) 2023/2831.

27. Paraiškos vertinimo metu trūkstant informacijos paraiškai įvertinti, Bendrovė turi paprašyti ūkio subjekto pateikti trūkstamą informaciją, duomenis ir (ar) dokumentus ar patikslinti paraiškoje pateiktą informaciją, duomenis ir (ar) dokumentus, išskyrus atvejus, kai trūkstamą informaciją galima patikrinti Lietuvos Respublikos valstybės institucijų viešuose registruose ir informacinėse sistemose. Ūkio subjektas privalo pateikti šią informaciją ir (ar) dokumentus per Bendrovės nustatytą terminą, kuris negali būti trumpesnis kaip 7 darbo dienos nuo prašymo pateikti trūkstamą informaciją, duomenis ir (ar) dokumentus ar patikslinti paraiškoje pateiktą informaciją, duomenis ir (ar) dokumentus gavimo dienos. Jeigu ūkio subjektas per Bendrovės nustatytą terminą nepateikia nurodytos informacijos, duomenų ir (ar) dokumentų, Bendrovė priima sprendimą atmesti paraišką.

28. Subjektui faktiškai išmokėta pagalbos suma negali viršyti priimant sprendimą dėl pagalbos suteikimo šiame punkte nustatyta tvarka apskaičiuotos pagalbos sumos visam palūkanų kompensavimo laikotarpiui. Pagalbos suma visam palūkanų kompensavimo laikotarpiui, neviršijančiam nurodytojo Taisyklių 6 punkte, tuo atveju, jei kartu su paskolos sutartimi ar finansinės nuomos (lizingo) sutartimi pateikiamas palūkanų mokėjimo grafikas, apskaičiuojama nuo palūkanų sumos, kuri pagal palūkanų mokėjimo grafiką turės būti sumokėta per palūkanų kompensavimo laikotarpį, atsižvelgiant į Taisyklių 10 punkte nurodytą didžiausią palūkanų normą. Tuo atveju, jei kartu su paskolos sutartimi ar finansinės nuomos (lizingo) sutartimi palūkanų mokėjimo grafikas su mokėtinomis palūkanų sumomis per visą palūkanų kompensavimo laikotarpį nepateiktas, pagalbos suma visam palūkanų kompensavimo laikotarpiui apskaičiuojama nuo palūkanų sumos, kuri apskaičiuojama atsižvelgiant į paskolos sutartyje nurodytą paskolos sumą ar finansinės nuomos (lizingo) sutartyje nurodytą perkamo turto kainą, metinę palūkanų normą, neviršijančią Taisyklių 10 punkte nurodytos didžiausios palūkanų normos, ir palūkanų kompensavimo laikotarpį, darant prielaidą, kad paskola bus grąžinama ar finansine nuoma (lizingu) įsigyjamo turto kaina bus mokama vienodomis dalimis visą grąžinimo laikotarpį.

29. Sprendimą dėl pagalbos skyrimo ar neskyrimo priima Bendrovė per 20 darbo dienų nuo visų reikiamų dokumentų ir informacijos gavimo dienos. Sprendime nurodoma skirtos pagalbos suma, apskaičiuota visam palūkanų kompensavimo laikotarpiui, diskontuota skirtos pagalbos vertė (kai pagalba išmokama dalimis), ir kad subjektui faktiškai išmokėta dalies palūkanų kompensacijos suma negali viršyti skirtos pagalbos sumos (nediskontuotos), apskaičiuotos visam palūkanų kompensavimo laikotarpiui. Sprendimas dėl pagalbos skyrimo arba neskyrimo turi būti pagrįstas ir motyvuotas. Priėmus sprendimą dėl pagalbos skyrimo, subjektas tampa pagalbos gavėju.

30. Jei priimamas sprendimas skirti pagalbą, Bendrovė:

30.1. vadovaudamasi Registro nuostatais, per Registro nuostatuose nustatytą terminą pateikia Suteiktos valstybės pagalbos ir nereikšmingos (de minimis) pagalbos registrui informaciją apie pagalbos gavėjams skirtą pagalbą (išmokant pagalbą dalimis nurodoma diskontuota skirtos pagalbos vertė). Suteiktos valstybės pagalbos ir nereikšmingos (de minimis) pagalbos Registrui pateikta informacija apie suteiktą pagalbą tikslinama Registro nuostatuose nustatyta tvarka ir terminais;

30.2. per 5 darbo dienas nuo sprendimo dėl pagalbos skyrimo priėmimo dienos raštu informuoja pagalbos gavėjus apie priimtą sprendimą skirti pagalbą.

31. Jei priimamas sprendimas pagalbos neskirti, Bendrovė ne vėliau kaip per 5 darbo dienas nuo sprendimo priėmimo dienos išsiunčia šį sprendimą subjektui. Sprendimas dėl pagalbos neskyrimo turi atitikti Lietuvos Respublikos viešojo administravimo įstatymo reikalavimus.

32. Ūkio subjektui pagalba išmokama kartą per mėnesį (pagalba gali būti išmokama kas ketvirtį Taisyklių 25.2 papunktyje nurodytu atveju).

33. Bendrovė, gavusi Taisyklių 25.2 papunktyje nurodytą informaciją, apskaičiuoja lėšų poreikį valstybės pagalbai išmokėti ir mėnesiui pasibaigus iki kito mėnesio 20 d. (tuo atveju, kai taikomas Taisyklių 25.2 papunktis – ketvirčiui pasibaigus, iki kito ketvirčio pirmojo mėnesio 20 d.) Ministerijos administracijos padaliniui, atsakingam už finansinių priemonių įgyvendinimą, pateikia pažymą apie lėšų poreikį daliai palūkanų, sumokėtų finansų įstaigoms už investicines paskolas žuvininkystės sektoriui, kompensuoti ir (ar) pažymą apie lėšų poreikį daliai palūkanų, sumokėtų finansų įstaigoms už finansinės nuomos (lizingo) paslaugas žuvininkystės sektoriui, kompensuoti.

34. Ministerijos administracijos padalinys, atsakingas už finansinių priemonių įgyvendinimą, gautą iš Bendrovės pažymą apie lėšų poreikį daliai palūkanų, sumokėtų už investicines paskolas ir finansinės nuomos (lizingo) paslaugas su garantija žuvininkystės sektoriui, kompensuoti pateikia Ministerijos administracijos padaliniui, atsakingam už dokumentų finansų kontrolę, kurios pagrindu atliekami mokėjimai ir fiksuojami ūkiniai įvykiai Ministerijos atskaitomybės dokumentuose.

35. Bendrovė, gavusi lėšų palūkanoms kompensuoti, per 5 darbo dienas perveda jas į pagalbos gavėjų atsiskaitomąsias sąskaitas.

36. Pagalbos gavėjui pateikus prašymą, Bendrovė išduoda pažymą apie jam suteiktą pagalbą iš valstybės biudžeto lėšų.

37. Jei pareiškėjas mirė po paraiškos pateikimo ir sprendimas skirti pagalbą nebuvo priimtas, gauta paraiška išregistruojama. Tuo atveju, jei pagalbos gavėjas mirė po Bendrovės priimto sprendimo skirti pagalbą, įpėdinis, gavęs paveldėjimo dokumentus (paveldėjimo teisės liudijimą, nuosavybės teisės liudijimą ar pan.), gali pateikti Bendrovei laisvos formos prašymą dėl teisės į pagalbą perėmimo, kuriame patvirtina, jog laikysis pagalbos gavėjo paraiškoje pagal Taisykles prisiimtų įsipareigojimų ir nurodo banko pavadinimą, kodą ir sąskaitos numerį bei prideda paveldėjimo fakto patvirtinimo dokumentų kopijas.

38. Privalomos grąžinti lėšos, kurios pagalbos gavėjams buvo neteisėtai išmokėtos ir (arba) panaudotos pažeidžiant teisės aktus, ir su minėtomis lėšomis susijusios palūkanos administruojamos vadovaujantis Lietuvos Respublikos konkurencijos įstatymo 551 straipsniu ir (ar) Grąžintinų lėšų, susidariusių įgyvendinant nacionalinės paramos žemės ūkiui, maisto ūkiui, kaimo plėtrai ir žuvininkystei priemones, administravimo taisyklių, patvirtintų Lietuvos Respublikos žemės ūkio ministro 2011 m. spalio 13 d. įsakymu Nr. 3D-750 „Dėl Grąžintinų lėšų, susidariusių įgyvendinant nacionalinės paramos žemės ūkiui, maisto ūkiui, kaimo plėtrai ir žuvininkystei priemones, administravimo taisyklių patvirtinimo“, nustatyta tvarka.

IV SKYRIUS

ATSAKOMYBĖ

39. Tuo atveju, jei pagalbos gavėjas neinformuoja Bendrovės Taisyklių 14 punkte nustatyta tvarka apie Taisyklių 8.1 papunktyje nurodytos veiklos nebevykdymą, pagalbos gavėjas privalo grąžinti visą pagal Taisykles jam išmokėtą pagalbą.

40. Pagalbos gavėjai, pasinaudoję pagalba pagal Taisykles neteisėtai, arba asmenys, prisidėję prie jos neteisėto gavimo (sąmoningai pateikė klaidingus duomenis), atsako Lietuvos Respublikos teisės aktų nustatyta tvarka.

41. Asmenys, pažeidę Taisyklių reikalavimus, atsako Lietuvos Respublikos teisės aktų nustatyta tvarka.

V SKYRIUS

BAIGIAMOSIOS NUOSTATOS

42. Siekdama viešo ir skaidraus pagalbos lėšų panaudojimo, Bendrovė skelbia pagalbos gavėjų, kuriems iš valstybės biudžeto skirta pagalba, duomenis, nurodydama pagalbos gavėjo (juridinio asmens) pavadinimą, paraiškos registracijos numerį, apskritį, savivaldybę, priemonę ir išmokėtą pagalbos sumą. Informacija apie pagalbos gavėjams kalendoriniais metais išmokėtą pagalbą paskelbiama iki kitų metų gegužės 31 d. Bendrovės tinklalapyje https://www.ilte.lt ir viešinama dvejus metus nuo jos paskelbimo.

43. Bendrovė privalo ne trumpiau kaip 10 metų nuo paskutinės pagalbos suteikimo dienos saugoti visą su pagalbos teikimu susijusią informaciją ir dokumentus.

44. Pagalbos gavėjas privalo ne trumpiau kaip 10 metų nuo sprendimo skirti pagalbą priėmimo dienos saugoti visą su pagalbos teikimu susijusią informaciją ir dokumentus.

45. Bendrovės sprendimus, veikimą arba neveikimą subjektas gali skųsti teisės aktų nustatyta tvarka.

__________________